jkorsvik/nowiki_second_scrape_merged huggingface dataset:
Christian Malcolm

Christian Malcolm (født 3. juni 1979) er en walisisk sprinter, som spesialserer seg på 200 meter. Han er født i Cardiff, men bor i Newport i Wales. Han ble kåret til Årets Junioridrettsutøver i 1998.


== Karriere ==
I Junior-VM 1998 vant han 200 meter på 20,44 sekunder. Ved Samveldelekene samme år vant han sølv på 200 meter med tiden 20,29, som var både europeisk juniorrekord og walisisk seniorrekord. 
Han vant gull under EM innendørs i 2000 i Gent, med tiden 20,54, foran Patrick Stevens. Dette var walisisk innendørsrekord. I Europacupen i friidrett utendørs vant han 200 meter på 20,45 på cupens andre dag, noe som var årsbeste denne sesongen. Ved AAA-mesterskapet, som anses å være det britiske mesterskapet i friidrett, fikk han sølv, og senere på året kom han på femteplass ved OL i Sydney med tiden 20,33. 
I 2001 tok han sølv under VM i friidrett innendørs, 13 hundredeler bak Shawn Crawfords vinnertid på 20,63. Ved årets AAA-mesterskap tok han bronse på 100 meter og sølv på 200 meter, og ved årets VM i friidrett løp han til sammen 8 løp, og greide finalen på både 100 og 200 meter, og endte på henholdsvis sjette- og femteplass på disse distansene. Han deltok også i stafetten, men laget mistet stafettpinnen under kvalifiseringen og ble disket. 
Etter fire andreplasser i AAA-mesterskapet vant han endelig 200 meter i 2005, der han hårfint ble dømt foran Marlon Devonish. Han fikk også bronse på 100 meter. Han vant overraskende europacupen på tiden 20,15, hans beste tid på fem år. 
Malcolm representerte Storbritannia under Sommer-OL 2008 i Beijing. Han kom på andreplass i sitt første innledningsheat, som ble vunnet av Brian Dzingai. Han forbedret tiden sin til 20,30, og kom på fjerdeplass i neste runde, noe som holdt til semifinale. Der løp han på 20,25, slo ut Paul Hession og Christopher Williams, og kom til finalen. Der greide han bare tiden 20,40, og endte på syvendeplass, men etter at både Churandy Martina (andreplass) og Wallace Spearmon (tredjeplass) ble diskvalifisert endte han opp på femteplass. 
På 200 meter under EM i friidrett 2010 greide han sølv, kun ett hundredels sekund bak franskmannen Christophe Lemaitre. Malcolm løp på 20,38, som var sesongbeste for ham.
I 2011 var han med på det britiske laget som vant gull på 4 x 100 meter stafett ved Lag-EM i friidrett (Super League) i Stockholm. Laget bestod av Christian Malcolm, Craig Pickering, James Ellington og Harry Aikines-Aryeetey, og de løp på 38,60, som var ny mesterskapsrekord.


== Personlige rekorder ==


== Referanser ==


== Eksterne lenker ==
(en) Christian Malcolm – Olympedia 
(en) Christian Malcolm – Sports-Reference (OL-resultater – arkivert) 
(en) Christian Malcolm – Storbritannias olympiske komité 
(en) Christian Malcolm – Commonwealth Games Federation 
(en) Christian Malcolm – World Athletics 
(en) Christian Malcolm – Diamond League 
(en) Christian Malcolm – Track and Field Statistics
Berit Haldorsen

Berit Kristine Haldorsen (født 3. juni 1932, død 22. juni 1988) var en norsk statstjenestekvinne og politiker for Arbeiderpartiet. Hun var statssekretær i to departementer 1978–1980. 
Haldorsen var utdannet førskolelærer. Hun arbeidet i Norsk Lærerlag og begynte i 1974 i Forbruker- og administrasjonsdepartementet, der hun var byråsjef. Haldorsen var statssekretær i Kommunal- og arbeidsdepartementet fra januar 1978 til oktober 1979 og deretter statssekretær i Sosialdepartementet fra oktober 1979 til utgangen av mars 1980. Etter endt tjeneste som statssekretær ble hun ekspedisjonssjef  i Sosialdepartementet.


== Referanser ==


== Eksterne lenker ==
(no) Berit Haldorsen hos Norsk senter for forskningsdata
Carl Platou (1885–1956)

Carl Nicolai Stoud Platou (født 25. juli 1885 i Bergen, død 1. februar 1956) var en norsk jurist og embetsmann. Han var fylkesmann i Oslo og Akershus fra 1945 til 1955.Platou studerte juss og avla juridisk embetseksamen i 1908. Han begynte i 1911 i Justisdepartementet og fikk en lang karriere i statsforvaltningen, blant annet som byråsjef og ekspedisjonssjef i Justisdepartementet, statsrevisor og riksgjeldsmeglingsmann.Under andre verdenskrig ble Platou fengslet. I 1945 ble han utnevnt til fylkesmann i Oslo og Akershus, et embete han besatte til 1955. Platou var medlem i flere offentlige utvalg og kommisjoner, som blant annet behandlet tjenestemannsloven, kommunallovgivningen, samferdselsloven og spørsmål knyttet til skatt.Platou ble utnevnt til kommandør med stjerne av St. Olavs Orden. Han mottok også storkors av Dannebrogordenen, var kommandør av 2. klasse av Finlands hvite roses orden, kommandør av 2. klasse av Vasaordenen og var storoffiser av den nederlandske Oranje-Nassau-ordenen.


== Referanser ==


== Eksterne lenker ==
(no) Carl Nicolai Stoud Platou hos Norsk senter for forskningsdata
Michael Bingham

Michael Bingham (født 13. april 1986 i Sylva i Nord-Carolina i USA) er en amerikansk sprinter, som konkurrerer for Storbritannia. Han spesialiserer seg på 400 meter. 
Hans far er britisk og hans mor er fra USA, og han er ett av fem søsken, som ble født i Sylva i USA. Foreldrene ble skilt, og faren forlot familien i USA og reiste tilbake til Nottingham. I 2008 søkte Bingham om å konkurrere for Storbritannia, dette ble innvilget i juni 2008.


== Karriere ==
På The McCallie School, der han gikk i USA, innehar han skolerekorden på 100 m, 200m, 300 m innendørs, 4 x 100 m, 4 x 200 m, 4 x 400 m, 110 m hekk og tikamp. Han gjorde det bra ved Atlantic Coast Conference i flere år, som er en konkurranse mellom ulike college. I 2005 kom han på tredjeplass i tikamp innendørs, og vant tikampen utendørs. Han kvalifiserte seg dermed til den nasjonale National Collegiate Athletic Association-mesterskapet. Her måtte han imidlertid trekke seg etter fire øvelser på grunn av skade. Året etter kom han på andreplass innendørs på 200 meter med tiden 21,15, fjerdeplass på 400 meter med tiden 47,55, og deltok på laget som vant 4 x 400 meter. 
I 2007 deltok han i NCAA-mesterskapet, og løp på 45,63 i semifinalen, som var ny personlig rekord. 
Samme år som han begynte å konkurrere for Storbritannia deltok han i Sommer-OL 2008 i Beijing. Her konkurrerte han på 4 x 400 meter stafett sammen Andrew Steele, Robert Tobin og Martyn Rooney. De endte på fjerdeplass. Under VM i friidrett 2009 kom han til finalen, og endte på syvendeplass, men på 4 x 400 meter stafett greide laget sølv. Denne gangen løp han sammen Conrad Williams, Robert Tobin og Martyn Rooney.
I 2010 deltok han i EM, og fikk her sølv på 400 meter, bak belgiske Kevin Borlée. Tiden ble 45,23. Det ble også sølv på 4 x 400 meter stafett. I finalen løp han sammen Conrad Williams, Robert Tobin og Martyn Rooney, det samme laget som vant sølv under VM året før. 
Ved VM i friidrett innendørs 2012 fikk det britiske laget sølv på 4 x 400 meter stafett, bak USA. Bingham løp her sammen Conrad Williams, Nigel Levine og Richard Buck. I 2013 vant det britiske laget gull på samme distanse ved EM i friidrett innendørs 2013 i Göteborg. Tiden deres ble 3.05,78. 


== Personlige rekorder ==
Michael Binghams personlige rekorder, oppdatert 12. mai 2013:


== Referanser ==


== Eksterne lenker ==
(en) Michael Bingham – Olympedia 
(en) Michael Bingham – Sports-Reference (OL-resultater – arkivert) 
(en) Michael Bingham – Storbritannias olympiske komité 
(en) Michael Bingham – Commonwealth Games Federation 
(en) Michael Bingham – World Athletics 
(en) Michael Bingham – Power of 10 
(en) Michael Bingham – Diamond League 
(en) Prodil på The Power of 10
(en) Biografi
Larsbråten (Enebakk)

Larsbråten er en turisthytte som ligger i Østmarka i Enebakk kommune.  Hytta har kafé og plass til overnatting for 4 personer.


== Eksterne lenker ==
Larsbråten i Skiforeningens markadatabase
Hjemmeside
Martyn Rooney

Martyn Rooney (født 3. april 1987 i Croydon i London) er en engelsk sprinter, som spesialiserer seg på 400 meter.
Han konkurrerte tidligere i mellomdistanse (800 og 1500 meter), og i langrenn på vinterstid, men oppdaget senere at han hadde talent for 400 meter. Han ble tatt ut for å representere Storbritannia under Junior-EM 2005, der han fikk sølv på 400 meter og gull på stafett. Da han kom hjem ble han tatt ut til seniorlaget som skulle delta i VM i friidrett 2005 i Helsingfors. Her skulle han egentlig bare løpe i kvalifiseringen, men hans sterke tid på 44,9 sekunder imponerte trenerne, slik at han også fikk delta i finalen. Det ble imidlertid ingen medalje, de endte på fjerdeplass. Laget bestod for øvrig av Timothy Benjamin Robert Tobin og Malachi Davis.
Året etter representerte han Storbritannia i Samveldelekene i Melbourne. Her satte han ny britisk juniorrekord i finalen, og endte på femteplass med tiden 45,51. Juniorrekorden var da 20 år gammel, og ble tidligere holdt av Roger Black. På stafetten kom det britiske laget på fjerdeplass.
Under VM i friidrett 2006 fikk han bronse, med tiden 45,87 sekunder. Også på stafetten ble det bronse på det britiske laget, dermed endte han opp med to bronsemedaljer.
I 2008 brøt han 45-sekundersgrensen da han løp på 44,83 ved London Grand Prix. Senere på året deltok han i OL i Beijing, der han satte ny personlig rekord på 44,60 i semifinalen, og løp på 45,12 i finalen, som holdt til sjetteplass. Han greide ikke å kvalifisere seg til finalen på 400 meter under VM i friidrett 2009, men endte på syvendeplass i sitt semifinaleheat. Det gikk bedre på stafetten, her vant han sølv sammen med lagkameratene Conrad Williams, Michael Bingham og Robert Tobin. USA vant denne stafetten.
Under EM i friidrett 2010 ble det to nye medaljer på Rooney. Først fikk han bronse på 400 meter, med tiden 45,23. Dette var samme tid som Michael Bingham, men Bingham ble dømt foran med målfoto. Senere fikk det britiske laget sølv på 4 x 400 meter stafett, 9 hundredeler bak Russland.


== Referanser ==


== Eksterne lenker ==
(en) Martyn Rooney – Olympics.com 
(en) Martyn Rooney – Olympic.org 
(en) Martyn Rooney – Olympedia 
(en) Martyn Rooney – Sports-Reference (OL-resultater – arkivert) 
(en) Martyn Rooney – Storbritannias olympiske komité 
(en) Martyn Rooney – Commonwealth Games Federation 
(en) Martyn Rooney – Commonwealth Games Federation 
(en) Martyn Rooney – World Athletics 
(en) Martyn Rooney – Diamond League 
(en) Martyn Rooney – Track and Field Statistics 
(en) Profil hos The Power of 10
Burobengvisa

«Burobengvisa» er en folkevise uten kjent opphav. Den er sannsynligvis fra slutten av 1800-tallet eller begynnelsen av 1900-tallet.
Visa forteller en tragisk historie i «jeg»-form. En bondesønn fra Setesdalen forelsker seg i en taterjente og følger henne på fantesti. Han blir likevel ikke akseptert av taterfølget og på Gjøvikmarken kommer han opp i slagsmål og dreper sin motstander. I siste vers sitter han i fengsel, men han angrer ingenting. Gjøvik har en liten gate som er på folkemunnet oppkalt etter hendelsen. Spør du f.eks etter en butikk ved "knivstikker´n", så blir du henvist til Storgata 10. 
Visa inneholder noen ord på romani : Buro betyr bonde og beng er et ord for djevelen. Burobengen betyr altså Bondefaen. Dessuten finnes ordet belsin som betyr mage.
Alf Prøysen sang Burobengvisa inn på plate i 1955 akkompagnert av Robert Normann på gitar, og den er også utgitt på Frem fra Glemselen kap. 1 med Helge Borglund.


== Kilder ==
Elin Prøysen, Sangene i våre hjerter: 141 viser fra den glemte sangskatten, Oslo 2007. ISBN 978-82-04-13960-3
Norsk visebok, Oslo 1993
Laila Yrvum og Lasse Johansen, Viser fra et folk på vandring -- slik vi lærte dem. Oslo, 2003.


== Teksten ==
Vil du lytte til min vise, vil du lytte til mitt ord. Ned i Setesdalens gårder der jeg har min far og mor. Vil du lytte til min vise jeg for deg vil tala sant.I min vise får du høre hvordan jeg er bleven fant.
Fader min han var en riking, og jeg var hans enda sønn At jeg skulle blive mektig det var far og mor en drøm. Skoler har jeg gjennompløyet for de ville ha meg frem.Meningen det var med dette at jeg skulle arve dem.
Så en kveld litt ut på høsten kom det inn en fanteferd. Kniver hadde de i beltet like lange som et sverd. Hør nå på meg hva jeg siger datteren deres hun var fin, og jeg tenkte i mitt indre, denna jente skal bli min.
Arveløs jeg ble av fader og forlatt jeg ble av mor. Men til Anna, taterjenta, måtte jeg dog holde ord. Jeg oppriktig elsket jenta, jeg for deg vil tala sant. Jeg ut på livet fulgte jenta til jeg selv var bleven fant.
Men det livet passet ikke for mitt lodd jeg snart fikk se.Alltid lød det «bondegutten», aldri lot de meg i fred. For jeg var ei som de andre, jeg var født av en burobeng, og jeg kunne aldri lære livets frie fantesleng.
Så en kveld på Gjøvikmarken kom jeg opp i sådant lag.Kolde ord og kolde blikke alle bar de til meg nag. Burobengen de meg kalte, bondeblodet kom i kok, hurtig griper jeg til kniven, i hans belsin jeg den jog.
Nå skal dessa kara høre at med hugget fulgte drap.Jeg skal slettes ikke nekte det ble altfor stort blodtap. Jeg tok kniven, holdt i skaftet, kjørte hele bladet inn.Siden har jeg aldri hatt det at med den å fara fint.
Nå må jeg her sitt i fengslet, jeg har fått så mange år, men å skrive hjem til gården det nok aldri for meg står. Og når andre fader spørger hvordan det er gått med meg hører jeg at far min svarer: «Han er fant på landevei».
Penger har jeg ikke samlet, unger har jeg mange av,landeveien skal jeg vandre til jeg stuper i min grav.Og den dagen kommer aldri da jeg angre vil på det,hadde ikke jeg fått jenta hadde aldri jeg fått fred.
Arturo Casado

Arturo Casado (født 26. januar 1983 i Madrid) er en spansk mellomdistanseløper.
Han deltok i Junior-VM 2002, der han kom på sjetteplass. I 2005 vant han 1500 meter under Middelhavslekene. Han deltok også i VM samme år, der det ble femteplass, og EM innendørs, der det ble fjerdeplass.
Under EM i Göteborg i 2006 kom han på fjerdeplass, mens under EM innendørs året etter ble det medalje; han fikk bronse. Han deltok også i VM 2007 i Osaka, der han kom på 7.-plass. I 2010 fikk han sitt første EM-gull, da han vant 1500 meter under EM i Barcelona.


== Personlige rekorder ==


== Referanser ==


== Eksterne lenker ==
(en) Arturo Casado – Olympics.com 
(en) Arturo Casado – Olympic.org 
(en) Arturo Casado – Olympedia 
(en) Arturo Casado – Sports-Reference (OL-resultater – arkivert) 
(en) Arturo Casado – World Athletics 
(en) Arturo Casado – Diamond League 
(en) Arturo Casado – Track and Field Statistics
Andrew Turner

Andrew Turner eller Andy Turner er navnet til flere personer:

Andrew Turner (politiker) (født 1953), britisk konservativ politiker
Andrew Turner (skøyteløper), (født 1994) skøyteløper fra USA
Andy Turner (fotballspiller) (født 1975), engelsk fotballspiller
Andy Turner (friidrettsutøver) (født 1980), britisk friidtettsutøver
Andrew Turner (lacrossespiller) (født 1978), canadisk lacrossespiller
Aim (musiker), født Andrew Turner, britisk musiker og DJ
Andrew Turner (skuespiller), engelsk skuespiller
Peri Gilpin

Peri Gilpin (født Peri Kay Oldham 27. mai 1961 i Waco i Texas) er en amerikansk skuespiller. 
Gilpin er kanskje mest kjent for sin rolle i TV-serien Frasier, men har også hatt roller i andre kjente serier som Medium og Frustrerte fruer.


== Eksterne lenker ==
(en) Peri Gilpin på Internet Movie Database 
(fr) Peri Gilpin på Allociné 
(en) Peri Gilpin på AllMovie 
(en) Peri Gilpin hos The Movie Database 
(en) Peri Gilpin hos Behind The Voice Actors
Hjørnesteinsbedrift

En hjørnesteinsbedrift er en «bedrift av vesentlig betydning for det sted der den ligger.» Hjørnesteinsbedrifter kan være avdelinger av større virksomheter plassert på mindre steder, eller de kan være uavhengige av andre virksomheter. De kan være i både i privat og offentlig eie, og kan, men behøver ikke, ha overskudd som målsetning.


== Norge ==
Ifølge Teknisk Ukeblad ble uttrykket først brukt på slutten av 1950-tallet om reisningen av store anlegg, især kraftkrevende industri, som «skulle skape en rekke økonomiske sentra i distriktene som gjennom ringvirkninger skulle gi grunnlag for en rik variasjon av annen virksomhet.» En del samfunn ble i stedet ensidig avhengige av hjørnesteinsbedriftene, hvorav mange opplevde fallende lønnsomhet på 1970- og 1980-tallet. Noen ensidige industristeder på 1980-tallet var Moelv, Folldal, Kongsberg og Tofte på Østlandet; Sauda, Odda, Høyanger, Årdal og Sunndal på Vestlandet; Løkken, Meråker, Malm og Skorovas i Trøndelag; og Mo i Rana, Glomfjord, Sulitjelma og Kirkenes i Nord-Norge.Utover på 2000-tallet har mye av sysselsettingen flyttet seg til offentlig sektor. Men fortsatt har noen av de 25 største tettstedene i landet enkeltbedrifter som med hundrevis av ansatte alene står for mer enn 5 prosent av den private sysselsettingen i kommunen:
Equinor i Stavanger
Jotun i Sandefjord
Borregaard i Sarpsborg
Bilfinger i Porsgrunn
Aibel i Haugesund
Kongsberg Gruppen, FMC Technologies og GKN Aerospace Norway i Kongsberg
Nexans, Fresenius Kabi og Norske Skog i Halden
Kongsberg Maritime i Horten
Lerum i Sogndal
Nammo på Raufoss
Aker Solutions Stord
LKAB i Narvik


== Se også ==
Hjørnestein


== Referanser ==
En liten blåveis

«En liten blåveis» er en slager (sangvals) skrevet av Herman Hermani og utgitt i 1938. Reidar Andresen med Oscar Skau og hans Kvintett spilte den inn i Oslo 12. februar 1940 på 78-platen Telefunken T-8258.Platen ble straks en kjempesuksess. Sangen ble også lansert i utlandet og er oversatt til ni språk, og i Sverige heter den «Violer til mor» (Tekst: Roland). Den ble en slager for Bertil Boo, Sven Arefeldts orkester. Den ble innspilt på 78-platen Sonora 7266 i 1946.«En liten blåveis» ble innspilt på estisk i 1969 av Heli Lääts. Teksten ble skrevet av Kustas Kikerpuu. Den estiske tittelen er «Kannikesed emale».Den norske versjonen ble senere innspilt på LP-platen Frem fra Glemselen kap.11 (Talent TLS 4060) av Rita Engebretsen (1982) og på LP-platen De tusen sjøers land (Triola TNLP 87) av De Syngende Husmødre (1982).


== Teksten ==
Sakte går de to i lien, mor og datter trinn for trinn,Hånd i hånd de følger stien, moren hun er blind.Og hun leies av den lille som forteller alt hun ser,plutselig står barnet stille, roper glad og ler.
Mor, å mor hvor skjønne små blåveis vokser her,Å, hvor de er vakre der de står,midt i alt det grønne den blåe fargen er,moren smiler for hun skjønner det er tegn på vår.Mor nu må du vente her en stund på meg,for nå skal jeg hente blåveismor til deg.Moren favner stille de blomster som hun får,og hun kysser ømt den lille som ga tegn på vår.


== Referanser ==
Speaker i Representantenes hus i USA

Speaker i Representantenes hus i USA (engelsk: Speaker of the United States House of Representatives eller Speaker of the House) er den ordførende styrer (speaker) av Representantenes hus. Embedet ble opprettet i USAs grunnlov av 1789 i artikkel 1, seksjon 2, hvor det heter: «Representantenes hus skal velge deres ordførende styrer og andre embedsmenn» (The House of Representatives shall choose their Speaker and other Officers). 
Speaker er den andre i rekken til å overta presidentembedet, etter USAs visepresident og foran  president pro tempore i USAs senat. Speaker har en ledende posisjon i det største politiske partiet og arbeider aktivt for å gjennomføre dette partiets lovgivende agenda. I tillegg til å lede representantenes hus, utfører speaker også administrative og prosedyriske oppgaver, og representerer vedkommendes kongressdistrikt. Speakeren er vanligvis ikke selv ordstyrer i debatter, men gir ansvaret til andre medlemmer av kongressen fra sitt parti.
Nancy Pelosi fra Det demokratiske partiet var speaker fra 3. januar 2019 til 3. januar 2023. Da ny speaker skulle velges 3. januar 2023 fikk ingen av kandidatene det nødvendige flertall (alminnelig flertall). Det republikanske parti, som overtok flertallet i Representantenes hus fra denne datoen, hadde Kevin McCarthy som sin kandidat. Han hadde så stor motstand internt i sitt parti at han ble valgt først etter 15 avstemninger over fire dager. Det var første gang siden 1923 en speaker ikke hadde blitt valgt i første valgomgang. I 1923 ble speakeren valgt etter ni avstemninger. I 1856 tok det to måneder å få valgt speaker.


== Speakers i Representantenes hus i USA ==


== Referanser ==


== Eksterne lenker ==
(en) Offisielt nettsted 
(en) Speakers of the United States House of Representatives – kategori av bilder, video eller lyd på Commons
Ferdighet

En ferdighet er en lært kapasitet til å utføre forhåndsbestemt aktiviteter og arbeid ofte med et ikke ubegrenset innskudd av tid, energi, eller begge deler. Ferdigheter kan ofte deles inn i områdene generelle og spesifikke ferdigheter. For eksempel innen området arbeid, vil noen generelle ferdigheter inkludere tidsallokering, gruppearbeid og ledelse, selvmotivering og annet, mens område-spesifikke ferdigheter vil være nyttige kun for en bestemt jobb. Ferdigheter krever vanligvis visse miljømessige stimuli og muligheter for å vurdere nivået av ferdigheten som blir utvist og benyttet.
David Prowse

David Prowse (født 1. juli 1935 i Bristol i England, død 28. november 2020 i London) var en britisk kroppsbygger, vektløfter og skuespiller. Han er best kjent for rollen som den onde Darth Vader i den opprinnelige Star Wars-trilogien. Han spilte karakteren, mens James Earl Jones sørget for stemmen til Vader.
Prowse led mye av leddgikt i løpet av livet sitt. Dette førte blant annet til utskifting av både hofter og den ene ankelen. Prowses første symptomer på leddgikt dukket allerede opp i en alder av 13 år, men tilsynelatende forsvant de da han tok opp konkurransedyktig vektløfting. Imidlertid dukket symptomene opp igjen i løpet av 1990-årene da Prowse var i 50- og 60-årene. 
I 2001 ble Prowse sin venstre arm totalt lammet og han ble diagnostisert med septisk artritt som var forårsaket av en infeksjon som kom på grunn av en allergi mot noen av de anti-inflammatoriske legemidlene som han var blitt foreskrevet av doktoren, og som nesten drepte ham. 
Den betydelige mengden tung vektløfting som Prowse hadde holdt på med i løpet av hele sin skuespillerkarriere, og mengden av operasjoner og kirurgi han har gjennomgått sørget for en drastisk redusering av hans høyde. På det meste var han 198 cm høy. Ifølge Washinton Post var han 200 cm og veide 125 kg. Peter Mayhew som fremstilte Chewbacca i Star Wars var enda høyere, nærmere 220 cm.Prowse døde med covid-19 på et sykehus i London den 28. november 2020, i en alder av 85 år.


== Referanser ==


== Eksterne lenker ==
(en) Offisielt nettsted 
(en) David Prowse – kategori av bilder, video eller lyd på Commons 
(en) David Prowse på Internet Movie Database 
(sv) David Prowse i Svensk Filmdatabas 
(da) David Prowse på Scope 
(fr) David Prowse på Allociné 
(en) David Prowse på AllMovie 
(en) David Prowse hos Rotten Tomatoes 
(en) David Prowse hos The Movie Database